Petrov je nestao, Marić ostao, a cirkus se nastavlja u petak...

Nepovjerenje ministru Mariću nije iskazano. Za njegovu smjenu je bilo 75 zastupnika, a 75 ih je bilo protiv. U nastavku sjednice Sabora Božo Petrov je dao ostavku na dužnost predsjednika Sabora

<p>Tomislav Saucha, koji je potpisao SDP-ovu inicijativu za smjenu Zdravka Marića, u Saboru je glasao za njegov ostanak i time dao presudni glas HDZ-ovu ministru!</p><p>Još su dva aduta bila presudna. Bruna Esih, koja je do prije nekoliko dana tvrdila da nije pristala na HDZ-ove ponude, ipak je glasala za Marićev ostanak, dok je general Željko Glasnović u trenutku kad je na njega došao red za glasanje, demonstrativno napustio sabornicu i izazvao frenetičan pljesak HDZ-ovaca. Nakon brojenja glasova, rezultat je bio šokantan: 75 glasova za smjenu Marića, 75 glasova za ostanak, i jedan suzdržan. General Željko Glasnović.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> POGLEDAJTE VIDEO: </p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p><br/> Na Facebook profilu Brune Esih došlo je do izljeva gnjeva:</p><p>- Ovo je početak tvoga kraja, moralna nakazo!! Nula je za tebe velik broj, smeće prokleto...</p><p>- Niste me iznenadili, Esih. Brzo sam pročitala tko ste i što ste. I vi biste htjeli za gradonačelnicu Zagreba? Ma dajte najte...</p><p>- Domoljubi desničari otvorili put Pupovcu da napreduje... Adeze sad mora vratit mu uslugu za podršku... kao i Sauchi...hehe...</p><p>Hrvatska visoka politika ušla je u pokeraško-opsjenarsku fazu, čiji je rezultat cirkus. Slične su reakcije sljedbenika Željka Glasnovića, Milorada Pupovca, Zlatka Hasanbegovića, Furija Radina, Andreja Plenkovića, Steve Culeja. Stara fraza iz Jugoslavije, “neprincipijelna koalicija” ovdje je pokazala svoj puni smisao. U saborskoj raspravi koja je završila tek u četvrtak u dva sata oblikovala su se najčudnija savezništva koja do jučer nisu bila moguća.</p><p>Mile Horvat iz SDSS-a svim je srcem branio Zdravka Marića, Nikola Grmoja i Miro Bulj napadali su Pupovca zbog podrške HDZ-u, a Željko Lacković, Bandićeva zamjena u Saboru, poslije ponoći je svoj stav protiv Marića promijenio u stav za Marića zato što su prijetnje Grmoje “pojačale inat u njemu”, što je Maras ocijenio najglupljom izlikom koju je ikad čuo...</p><p>Tomislav Saucha rekao je kako mu je to bila najteža odluka u životu. Ustvrdio je i da je u jučerašnjoj raspravi, koju je gledao od doma, zaključio da Marić nije kriv te da se protiv ministra financija stvorila atmosfera javnog linča, koja njemu nije simpatična. Odmah su se pojavile špekulacije da je HDZ potkupio Sauchu, a zauzvrat mu obećao pomoć u istrazi.</p><p>Iako oporba nije uspjela u svom naumu, nije se ni HDZ proslavio. Omjer glasova bio je 75/75.</p><p>- Zbog zaštite Sabora želim pokazati odgovornost i podnosim ostavku na dužnost predsjednika Sabora - rekao je Božo Petrov, koji je podnio ostavku a na njegovo mjesto poput rakete sjurio se akademik Željko Reiner.</p><p>Njegovu je poziciju u ime SDP-a odmah osporio Peđa Grbin. Njegov je argument da predsjednika Sabora nasljeđuje potpredsjednik iz redova saborske većine - ali, kaže Grbin, Sabor nema većinu.</p><p>HDZ-ovci misle obrnuto.</p><p>Po proceduri, novog predsjednika Sabora treba predložiti mininalno 40 zastupnika ili klub zastupnika. Da bi predloženi kandidat postao predsjednik, mora dobiti većinu nazočnih tijekom glasovanja, no da bi Sabor imao kvorum, potrebno je 76 zastupnika. Znači za novog predsjednika Hrvatskog sabora potrebno je najmanje 39 glasova - pojasnio je profesor Ustavnog prava na Pravnom fakultetu u Osijeku Mato Palić.</p><p>Ta će dvojba biti razriješena sutra u Saboru.</p>